На основу члана 31. и 40. Закона о буџетском систему („Службени гласник РС”, бр. 54/09, 73/2010, 101/2010, 101/2011и 93/2012 ,63/2013, 108/2013, 142/2014.,68/2015i 103/2015.(у даљем тексту: Закон), и упутства Министарства финансија и привреде РС за припрему Одлуке обуџету локалне власти бр.401-00-03884/2016-03 од 14.новембра 2016.године Одељење за буџет и финансије Општине Лајковац дана 02.12.2016.године доноси:

**УПУТСТВО ЗА ПРИПРЕМУ БУЏЕТА ОПШТИНЕ ЛАЈКОВАЦ ЗА 2017. ГОДИНУ И ПРОЈЕКЦИЈА ЗА 2018. И 2019. ГОДИНУ**

У складу са чланом 36a Закона о буџетском систему, на основу овог упутства, директни и индиректни корисници средстава буџета Општине Лајковац припремају предлог финансијског плана за 2017. годину, са пројекцијама за 2018. и 2019. годину

Упутство, садржи основне економске претпоставке, смернице и параметре на основу којих су буџетски корисници у обавези да израде Предлог финансијског плана за 2017. годину и пројекцију за наредне две фискалне године.

Предлог финансијског плана за буџетску и наредне две фискалне године треба доставити на прописаним обрасцима који су доступни на сајту општине [www.lajkovac.org.rs](http://www.lajkovac.org.rs) и у Одељењу за буџет и финансије општине Лајковац. Предлог се доставља у писаном облику, потписан од стране функционера и оверен печатом*.*

**1. Програмска структура буџета**

Министарство финансија је у сарадњи са СКГО припремило униформну програмску структуру за ЈЛС која се примењује у изради одлуке о буџету јединица локалне самоуправе за 2017. годину, која је ревидирана и садржи 17 програма уместо досадашњих 15, као и низ измена на нивоу програмских активности са сходно усклађеним шифрама.

Министарство финансија је такође у сарадњи са СКГО припремило документ који садржи циљеве програма и програмских активности и листу униформних индикатора који треба у значајној мери да олакша припрему буџета од стране локалних власти и осигура униформност и упоредивост садржине програмских буџета ЈЛС. Упутство за припрему програмског буџета, са анексом 5 којим је дефинисана униформна програмска структура за ЈЛС, као и документ који садржи циљеве програма и програмских активности и листа униформних индикатора се може наћи на сајту Министарства финансија (www.mfin.gov.rs), као и на сајту СКГО (www.skgo.org).

**2. Опште напомене за припрему одлуке о буџету локалне власти**

На основу Одлуке о гашењу ЈП Дирекција за уређење и изградњу општине Лајковац закључно са 1.децембром 2016. године и преузимања послова и обавеза и запослених од стране Општине Лајковац у Одлуци о буџету за 2017.годину Дирекција неће бити исказана као индиректни корисник буџетских средстава, с обзиром на то да није била финансирана из наменских јавних прихода .

У оквиру консолидованог рачуна трезора могу се отварати подрачуни рачуна сопствених прихода

индиректних корисника буџетских средства само у случају када је коришћење и расподела тих

прихода уређена посебним законима.

Jавни приходи остварени по основу пружања услуга боравка деце у предшколским установама планирају се на извору 01- Приходи из буџета, а Одељење за буџет и финансије изводе о оствареним уплатама овог прихода на прописан рачун за уплату јавних прихода редовно ће достављати предшколској установи.

У оквиру спровођења реформе јавних финансија започет је процес унапређења програмског модела буџета кроз увођење принципа родно одговорног буџетирања у буџетски процес. На основу плана за постепено увођење родно одговорног буџетирања за 2017. годину Општинска управа општине Лајковац ће у оквиру свог финасијског плана дефинисати најмање један родноодговоран циљ и одговарајуће индикаторе који адекватно мере допринос циља унапређењу равноправости између жена и мушкараца, у оквиру једног програма и програмске активности.

У циљу економичног и ефикасног управљања јавним средствима, а полазећи од Извештаја о ревизији сврсисходности- Оправданост формирања комисија и других сталних и привремених радних тела у јавном сектору, неопходно је да се преиспита оправданост формираних комисија и других радних тела, као и потреба оснивања нових, осим оних предвиђених законом. Такође, приликом оснивања комисија и других радних тела потребно је да се јасно дефинишу циљ и задатак, број чланова, рок извршења задатака, висина накнаде,резултат рада комисије, начин извештавања о раду, начин контроле њиховог рада, као и да се успостави јединствена и свеобухватна евиденција о комисијама и другим радним телима. Као саставни део Упутства доставља се Прилог 3 - Преглед комисија и уговора који је потребно доставити Министарству финансија на прописан начин.

У циљу информисања и појашњења грађанима о начину трошења и за које сврхе се троше буџетска средства, потребно је да буџет буде приказан на једноставан и разумљив начин са информацијама о буџетским приходима и примањима, расходима и издацима, изворима финансирања, буџетским корисницима и сл. и објављен на интернет страници општине.

На основу склопљеног аранжмана из предострожности са Међународним монетарним фондом и Меморандума о економској и фискалној политици са техничким меморандумом о разумевању, а у циљу извршења обавезе да се са доношењем одлуке о буџету локалне власти за 2018. годину омогући консолидација података о извршењу њихових буџета у јединствен систем извршења буџета на нивоу општег нивоа државе са јединственом структуром података, потребно је да информациони системи за извршење буџета у потпуности покривају све елементе извршења буџета, у складу са Законом о буџетском систему, као што су: износи апропријација утврђених одлуком о буџету, подаци о променама апропријација током године, подаци о преузетим обавезама, подаци о налозима за плаћање, подаци о оствареним приходима и примањима и реализованим расходима и издацима, у складу са свим буџетским класификацијама и изворима финансирања.

Током 2017. године Министарство финансија ће прописати форму података помоћу

којих ће се вршити преузимање информација о извршењу буџета локалне власти у циљу

свеобухватног праћења извршења буџета свих нивоа власти.

1. **Основне економске претпоставке и смернице за припрему нацрта**

**буџета за 2017.годину**

**Основне макроекономске претпоставке у периоду 2017. – 2019. године**

Успешно спроведене мере фискалне политике и успостављање повољног пословног и инвестиционог амбијента током 2015. године резултирали су значајним побољшањем свих економских токова у 2016. години.

Основне макроекономске претпоставке за период 2016. – 2019. године

|  |  |  |  |  |
| --- | --- | --- | --- | --- |
|  | ПРОЈЕКЦИЈА | | | |
| 2016 | 2017 | 2018 | 2019 |
| Стопа реалног раста БДП | 2,7 | 3.0 | 3.5 | 3,5 |
| БДП у текућим тржишним ценама (у млрд РСД) | 4203 | 4397 | 4678 | 4987 |
|  |  |  |  |  |
| Извори раста :процентне промене у консатованим ценама | | | |  |
| Лична потрошња | 0,6 | 1,4 | 2,2 | 2,9 |
| Државна потрошња | 3,9 | 1,6 | 2,6 | 2,3 |
| Инвестиције у фиксни капитал | 8,2 | 6,6 | 6,2 | 5,6 |
| Извоз робе и услуга | 9,2 | 7,7 | 7,7 | 7,6 |
| Увоз робе и услуга | 6,2 | 5,3 | 5,8 | 6,3 |
| Допринос расту БДП |  |  |  |  |
| Финална домаћа тражња | 2,0 | 2,5 | 3,2 | 3,5 |
| Инвестициона потрошња | 0,8 | 1,2 | 1,2 | 1,0 |
| Лична потрошња | 0,5 | 1,0 | 1,6 | 2,1 |
| Државна потрошња | 0,7 | 0,3 | 0,5 | 0,4 |
| Спољнотрговински биланс роба и услуга | 0,6 | 0,5 | 0,3 | 0,0 |
| Кретање цена |  |  |  |  |
| Потрошачке цене (годишњи просек) | 1,1 | 2,4 | 3,0 | 3,0 |
| Потрошачке цене (крај периода) | 1,5 | 2,8 | 3,0 | 3,0 |
| Дефлатор БДП | 1,3 | 1,6 | 2,8 | 3,0 |

Извор:МФИН

Предвиђени сценарио развоја указује на стратешку оријентацију Владе Републике Србије ка структурном прилагођавању привреде како би се обезбедила одржива путања раста, заснована на повећању укупне инвестиционе активности и извоза, као кључних фактора остваривања макроекономске стабилности. Раст приватних инвестиција је од пресудног значаја имајући у виду да је пад привредне активности у претходном, кризном периоду, утицао на смањивање потенцијалног БДП кроз губитак привредних капацитета и знатно погоршавање услова на тржишту рада.

\*\*\*

У складу са напред наведеним макроекономским показатељима општина Лајковац је дужна да реално планира своје приходе буџета.

Наиме, приликом планирања прихода полази се од њиховог остварења за три квартала у 2016. години и процене остварења за задњи квартал текуће године, што представља основ за примену горе наведених макроекономских параметара, односно основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2017. години од 4,6%). Изузетно може се планирати већи обим прихода, с тим што се у том случају у образложењу одлуке о буџету наводе разлози за такво поступање, као и образложење параметара(кретање запослености, просечне зараде, очекиване инвестиционе активности, промене у степену наплате пореза на имовину итд.) коришћених за пројекцију прихода буџета локалне самоуправе.

Ненаменски трансфери из Републичког буџета планирају се у истом износу који је био опредељен Законом о буџету Републике Србије за 2016. годину

Доношење одлуке о локалним комуналним таксама за 2017. годину

Локална комунална такса за држање моторних друмских и прикључних возила, осим пољопривредних возила и машина, мора бити усклађена са чланом 7. Закона о безбедности саобраћаја на путевима („Службени гласник РС“, бр. 41/09...9/16), односно 10 са Правилником о подели моторних и прикључних возила и техничким условима за возила у саобраћају на путевима („Службени гласник РС“, бр. 40/12...14/16), донетим на основу члана 7. став 2. Закона о безбедности саобраћаја на путевима, тако да је потребно ускладити врсте возила са наведеним законом и правилником, а висину комуналне таксе за та возила утврдити у оквиру усклађених највиших износа ове локалне комуналне таксе, како би полицијске управе без проблема вршиле наплату овог локалног јавног прихода.

На приходној страни се очекује се смањење прихода око 20 милиона динара који припадају буџету општине Лајковац из.тзв.класичног оквира у односу на 2016. годину због смањења припадајућег пореза на зараде са 80% на 74% по изменама Закона о финансирању локалне самууправе.

Због Методологије умањења зарада за 10% по Закону о привременом уређивању основица за обрачун и исплату плата односно зарада и других сталних примања код корисника јавних средстава приходи по којој се од пореза на зараде директно се смањују такође за 10%. има исти негативан ефекат као и у 2016. години.

Приходи од накнаде за заштиту животне средине приход и приходи од накнаде за коришћење минералних сировина очекују се у нивоу прихода из 2016. године.

Укидање наплате накнаде за грађевинско земљиште у 2014. које је имало негативан ефекат на буџет од 100 милиона динара годишње још увек није компензовано кроз наплату одговарајуће стопе пореза на имовину -на грађевинско земљиште и измену система финансирања комуналних делатности кроз најављено увођење комуналне накнадеили таксе.Ови приходи због недоношења најављеног закона о накнадама и подзаконских аката на основу овог и закона о комуналним делатностима не планирају се Одлуком о буџету за 2016. годину.

Према најављеним изменама Закона о комуналним делатностима општине ће моћи да уведу комуналну таксу чија би наплата могла да има значајан ефекат на буџет али је неизвесно од када ће тај део закона моћи да се примењује.

Допринос за уређење грађевинског земљишта који је уведен од 2015. године по закону о планирању и изградњи, није имао значајан финасијски ефекат на буџет .

Континуирано и неконтролисано повећање набавне цене воде од ЈПКП Лазаревац и нерешено питање начина мерења протока воде ,као и у периоду 2013 – 2016. године ,и у 2017. години директно негативно, и у значајној мери, утицаће на пословање ЈП Градска чистоћа и износ субвенција из буџета за губитке воде у мрежи уколико се не регулишу међусобни односи на нов начин у складу са Законом и/или не оконча судски поступак за утврђивање дуговања за утрошену воду.

Најављеним законом о накнадама значајан ефект би се остварио увођењем накнаде за воде која би се користила за побољшање стања водоснабдевања.

Због наведених негативних ефеката и смањења могућности финансирања из класичног оквира више од половине средстава од накнаде за коришћење минералних сировина по Програму развоја локалне заједнице усмерава се за финансирање текућих расхода коришћење минералних сировина чиме се смањује оквир за финасирање инвестиција из ових средстава.

На основу пореских закона Општина је донела обавезне одлуке о висини стопе пореза на имовину, вредности имовине, зонама и др. на основу којих ће бити вршен обрачун и наплата пореза на имовину у 2016. години.

Према донетим Одлукама очекује се увећање прихода од пореза на имовину од око 5 милиона динара али се пореско оптерећење не увећава линеарно за све обвезнике због увођења нових зона и разврставања већег броја пореских обвезника у зоне са нижом основицом за опорезиваење. Увећање пореза на имовину очекује се само по основу опорезивања непокретности у првој најопремнљенијој зони. по основу увећања стопе на имовину физичких лица за 25% и тржишне вредности непокретности и повећања основице за опорезивање пословног простора разреза пореза на имовину физичких лица због смањене стопе пореза на имовину физичких лица . Наведеним мерама порез на имовину враћа се у просеку наниво из 2013 године а у 2016. години био је смањен испод тог нивоа.

Приходи из класичног буџетског оквира за 2016. годину планирају се у иносу од око 350 милиона.

Процена је да ће пренета нутрошена средства –суфицит из класичног оквира бити око 70 милиона динара.

Уступљени и остали приходи планирају се на нивоу процењеног остварења за 2016. годину..

Приходи за реализацију Програма Унапређења услова за развој локалне заједнице од накнаде за коришћење минералних сировина и геотермалних ресурса за 2017. годину планирају се у износу од 460 милиона –од чега је 200 милиона износ (процењених) пренетих неутрошених средстава из 2015. године и 260 мил.динара од текуће накнаде за 2017.годину. Из пренетих неутрошених прихода у 2017. години биће финансиране и пренете обавезе преузете по Програму за 2016. годину.

Приходи буџетског фонда за заштиту животне средине за 2016. годину планирају се у износу од 192 милиона динара –од чега је 99 милиона износ износ пренетих неутрошених средстава из 2016. и 93 мил.динара текућа накнаде за 2017.годину – Из пренетих неутрошених прихода у 2017. години биће финансиране и пренете обавезе преузете по Програму фонда за 2016. годину.

-Приходи од закупа планирају се на основу уговора о закупу корисника буџетских средстава. Ови Приходи користе се за куповину, изградњу, текуће поправке и одржавање зграда и објеката и набавку и одржавање опреме корисника.

Сви корисници су дужни да Одељењу за буџет и финансије доставе све раније потписане уговоре о закупу чија се примена наставља у 2017.години у склопу Предлога финансијског плана а новопотписане Уговоре у 2017. години одмах по потписивању.

Приходи од донација планирају се према вредности из уговора и анекса уговора о донацијама. Корисници су дужни да, одмах по потписивању у 2017. години,доставе општини –уговор о донацији или други уговор којим се остварује приход од донација.

- Ненаплаћени приходи по споразуму о пресељењу објеката социјалне инфраструктуре Скобаљ и Мали Борак у износу од 1,108,000 ЕУР биће распоређени у буџету након потписивања појединачних уговора и анекса уговора за изградњу објеката из споразума са ЕПС -Огранак РБ Колубара Лазаревац у 2017. године.

-Наменска средства по Уговорима са Комесаријатом за избеглице , за решавање проблема интерно расељених лица преносе се у висини неутрошеног износа за наставак реализације Уговора.

- приходи од камата на средства буџета општине планирају се на нивоу наплаћених у 2016. години.

-Приходи од продаје нефинансијске имовине планирају се на основу,основане и оправдане намере корисника образложене у Предлогу финансијског плана.

-Приходи од казни за прекршаје планирају се на нивоу наплаћених прихода у 2016. години.

-Приходи од продаје услуга корисника средстава буџета чије је пружање уговорено са физичким и правним лицима у висини вредности из Уговора и по ценовницима услуга

Сви корисници су дужни да Одељењу за буџет и финансије доставе потписане уговоре на основу којих планирају остварење ових прихода у 2017.години у склопу Предлога финансијског плана а новопотписане Уговоре у 2017. години одмах по потписивању.

У 2017. години планирају се примања од дугорочног задуживања по потписаном уговору о кредиту за изградњу затвореног базена са Адико (бившом Хипо-Алпе-Адриа) банком Београд износу до 200 милиона динара

Саставни део поступка припреме Одлуке о буџету за 2017. годину су Одлуке о порезу на имовину и Предлози Одлука о комуналним таксама, ,накнади за заштиту и унапређење животне средине , накнадама з уређење грђевинског земљишта и др.) као и одлуке о: ценама услуга јавних предузећа; правима из социјалне заштите,друштвене бриге о породици и деци-породиљама и др., економској и регресираним и ценама боравка деце у вртићу; регресираним ценама комуналних услуга и др.

**Накнаде и цене услуга које уређује општина Лајковац у 2017. увећавају се у односу на 2016. годину за дозвољену стопу инфлације од 3%**

**2. Обим средстава, односно лимит расхода и издатака буџетских корисника за 2016.**

**годину, са пројекцијама за наредне две фискалне године**

Имајући у виду фискална правила, као и величину потребног фискалног прилагођавања, у овом упутству се утврђују смернице за планирање појединих категорија расхода у складу са приходним могућностима буџета.

**- Обим текућих расхода не рачунајући расходе за плате и накнаде по уговорима за индиректне кориснике за 2016. планира се у износима довољним за покриће текућих расхода за прву половину године са обавезом распоређивања укупно потребних средстава за извршење расхода на нивоу 2016. године од средстава из оствареног суфицита по Ребалансу.**

**- За износ текућих расхода чије је ивршење изузетно једнократно планирано у 2016. години и не понавља се у 2017. години додатно умањују се укупно планирани текући расходи за 2017.**

**Расходи за пројекте који се финансирају По програму ренте и екологије и другим посебним програмима из наменских средстава посебно се (додатно) исказују и не улазе у ограничење .**

**- Средства за финансирање превоза ђака основних и средње школе планирају се за прво полугодиште по спроведеној јавној набавци. За другу половину године средства за ове намене биће планирана на основу спроведене концесије за линијски превоз на територији општине који укључује и превоз ученика.**

**- Средства за корисницима дотација и трансфера планирају се на нивоу почетне одлуке за 2016. годину са могућношћу распоређивања додатних средстава по Ребалансу у току 2017. године у складу са буџетским могућнстима.**

**-Масу средстава за плате корисници планирају у нивоу масе за 2016.годину - У оквиру тако планиране масе средстава за исплату плата запослених могу се увећати плате запослених у: предшколској установи за 6% и установама културе 5%**

**Средства за финансирање 14 новозапослених лица за обављање делатности предшколске установе у новоизграђеном објекту Вртића планирају се у оквиру текуће буџетске резерве и биће распоређена Предшколској установи Лептирић Лајковац по добијању сагласности министарства за ново запошљавање и увећање масе зарада.**

Средства добијена по основу умањења у складу са одредбама Закона о привременом уређивању основица за обрачун и исплату плата, односно зарада и других сталних примања код корисника јавних средстава, треба планирати на апропријацији економској класификацији 465 - Остале дотације и трансфери. Уколико локална власт не планира у својим одлукама о буџету за 2017. годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са наведеним ограничењем. Министар надлежан за послове финансија ближе ће уредити начин и садржај извештавања о планираним и извршеним средствима за исплату плата и структуру расхода за запослене на економској класификацији 413-416 у 2017. години. Као и у претходним годинама, и у буџетској 2017. години, не треба планирати обрачун и исплату божићних, годишњих и других врста награда и бонуса предвиђених посебним и појединачним колективним уговорима, за директне и индиректне кориснике буџетских средстава локалне власти, осим јубиларних награда за запослене који су то право стекли у 2017. години. Такође, у 2017. години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса. Остале економске класификације у оквиру групе 41 - Расходи за запослене, планирати крајње рестриктивно.

У првом кварталу 2017. године Министарство државне управе и локалне самоуправе ће у сарадњи са Министарством финансија разматрати све параметре који утичу на одређивање максималног броја запослених за 2017. годину у систему АПВ и систему локалне самоуправе, као и висину неопходних средстава за њихове плате. На основу тога Влада ће донету одлуку којом ће се утврдити максимални број запослених на неодређено време у наведеним системима за ту годину. С обзиром да ће тако утврђени број запослених бити већи или мањи од броја запослених за које су планирана средства за плате у 2017. години, на начин како је напред наведено, локална власт ће бити у обавези да усклади своје одлуке о буџету у делу планираних средстава за плате. У том смислу потребно је прилагодити и све економске класификације у оквиру групе 41 - Расходи за запослене. Средства за решавање смањења броја запослених треба пребацити са економских класификација 411 и 412 на економску класификацију 414.

Према члану 4. став 1. Закона о начину одређивања максималног броја запослених у јавном сектору („Службени гласник РС", број 68/15) (у даљем тексту: Закон о максималном броју) за сваку календарску годину, актом Владе се утврђује максималан број запослених на неодређено време у систему аутономне покрајине и систему локалне самоуправе, на предлог Генералног секретаријата Владе, уз прибављено мишљење Министарства државне управе и локалне самоуправе и Министарства финансија. У члану 6. надлежни орган аутономне покрајине, односно скупштина јединице локалне самоуправе, својим актом утврђује максималан број запослених за сваки организациони облик у систему аутономне покрајине, односно систему локалне самоуправе. Систем аутономне покрајине, односно локалне самоуправе, у смислу овог закона чине органи аутономне покрајине, односно органи јединице локалне самоуправе, јавне службе, јавна предузећа, правна лица основана од стране тих предузећа, привредна друштва и друге организације које у систему аутономне покрајине, односно локалне самоуправе имају обавезу пријављивања података о запосленима у регистар који води министарство надлежно за послове финансија, односно запослене чије се плате, односно зараде финансирају из буџета аутономне покрајине, односно јединице локалне самоуправе (члан 2. ст. 4. и 5.). Члан 8. Закона о максималном броју прописује да максималан број запослених у систему локалне самоуправе представља укупан број запослених у свим организационим облицима јединице локалне власти, који ће се остварити до завршетка рационализације, уз остварене уштеде за плате запослених најмање у износу предвиђеном прописом у буџету, а у складу са актом Владе из члана 4. став 1. овог закона. Укупан број запослених на одређено време, због привремено повећаног обима посла, лица ангажованих по уговору о делу, уговору о привременим и повременим пословима, закључених непосредно или преко омладинске или студентске задруге и лица ангажованих по другим основима не може бити већи од 10% броја запослених на неодређено време код организационог облика (члан 10. став 1.). Организациони облик који има мање од 100 запослених може да има највише до 10 запослених или ангажованих лица у смислу става 1. овог члана (став 2.). Члан 12. став 3. овог закона, прописује да се повећање броја запослених на неодређено време, до доношења акта о систематизацији усклађеног са актом о максималном броју запослених за 2017. годину, врши у складу са прописима којима се уређује буџетски систем, односно организациони облици траже повећање броја запослених преко надлежног органа локалне власти и Министарства државне управе и локалне самоуправе од Комисије Владе. Као мера заштите средстава буџета прописано је да уколико скупштина јединице локалне самоуправе не донесе акт којим ће извршити рационализацију броја запослених у складу са актом Владе, министарство надлежно за послове финансија може, на предлог министарства надлежног за послове државне управе и локалне самоуправе, привремено да обустави пренос трансферних средстава из буџета Републике Србије, односно припадајући део пореза на зараде, односно плате (члан 14. Закона). У тачки 9. Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2015. годину (''Службени гласник Републике Србије'', број 101/15), наводи се да у оквиру максималног броја запослених, одређеног у тач. 2, 5. и 7 ове Oдлуке, 14 сваки организациони облик може имати највише онолики број запослених на неодређено време, за који има обезбеђена средства за зараде.

Табеларни прикази:

Локална власт је у обавези да у одлуци о буџету за 2017. годину, у делу буџета који садржи норме битне за извршење буџета, у посебној одредби искаже број запослених на неодређено и одређено време, за које су у буџету локалне власти обезбеђена средства. Посебно указујемо на примену одредбе члана 27е Закона о буџетском систему према којој предшколске установе и установе културе нису изузете, односно за ново запошљавање у предшколским установама и установама културе подносе се захтеви за ново запошљавање. Табела са бројем запослених и планираном масом средстава за плате запослених на економским класификацијама 411 и 412 по корисницима и изворима финансирања (Табела 1.) и табела са бројем запослених чије се плате исплаћују из буџета са осталих економских класификација (Табела 2.) дате су у Прилогу 1. Указујемо да је обавезно да образложење Одлуке о буџету садржи Табелу 1 (у Прилогу 1 Упутства), у којој ће се исказати, упоредо по корисницима буџета локалне власти, на економским класификацијама 411 и 412 по изворима, следеће: • средстава за плате у 2016. години у складу са одредбама члана 35. Закона о буџету Републике Србије за 2016. годину, • планирана средстава за плате за 2017. годину, • број запослених који ради у октобру 2016. године. У истом прилогу у Табели 3. приказују се планирана и исплаћена средства у 2016. години и планирана средства у 2017. години на економској класификацији 465, као и маса средстава и број запослених чија је плата мања од 25.000 динара. Табела 4. представља преглед планираних и исплаћених средстава за плате и броја запослених у 2016. години и планираних средстава у 2017. години на економској класификацији 414 (рационализација) у складу са планом рационализације. Табела 5. представља приказ планираних и исплаћених средстава у 2016. години и планираних средстава у 2017. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.). Табела 6. односи се на преглед броја запослених и средства за плате у 2017. години по звањима и занимањима, а у којој је потребно унети коефицијенте, додатке за минули рад, додатке за прековремни рад и приправност и број запослених у органима и организацијама локалне власти. Табела 7. односи се на преглед броја запослених на неодређено и одређено време који је радио у октобру 2016. године, затим планирани број запослених који одлази у пензију до краја 2017. године, као и планирано повећање броја запослених на неодређено и одређено време у 2017. години за које су обезбеђена средства у буџету за 2017. годину. Табела 8. односи се на преглед исплаћених средстава на економским класификацијама 413-416 у 2015. и 2016. години, као и планираним средствима на економским класификацијама 413-416 у 2017. години. Уколико се изменама или допунама Одлуке о буџету локалне власти мењају подаци достављени у Прилогу 1, неопходно је доставити измењене (допуњене) табеле са образложењем у смислу шта се изменама и допунама Одлуке о буџету променило у односу на усвојену Одлуку о буџету.

**Група конта 42** – **Коришћење услуга и роба**

У оквиру групе конта која се односе на куповину роба и услуга, потребно је реално планирати средства за ове намене у 2017. години, а нарочито за извршавање расхода на име сталних трошкова (421 – Стални трошкови). Поред тога, средства, пре свега на економској класификацији 423-Услуге по уговору треба планирати у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава, којим је уређено смањење других сталних примања. Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, привремено повремени послови и др), а све у циљу великих потреба фискалног прилагођавања. Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама. Средства планирана у оквиру ове групе конта мора да садрже и износе средстава за које је локални орган управе надлежан за финансије дао сагласност у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година.

**Субвенције и група конта 62- Набавка финансијске имовине**

У оквиру субвенција и буџетских кредита неопходно је преиспитати све програме по основу којих се додељују субвенције и буџетски кредити, с обзиром на то да даље мере фискалне консолидације подразумевају рационално коришћење средстава субвенција и буџетских кредита. Приликом планирања средстава за субвенције и њихових намена посебно треба имати у виду све прописе који се тичу контроле државне помоћи.

**Група конта 48 – Остали расходи**

Остале расходе, такође треба планирати у складу са рестриктивном политиком која се спроводи у циљу одрживог нивоа дефицита. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи. У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности потребно је, у опису апропријације економске класификације 481 – Дотације невладиним организацијама, посебно исказати средства за наведену намену-Све донације, у оквиру економске класификације 481 планирају се до износа који је опредељен одлуком о буџету за 2016. годину

- Расходи у оквиру економске класификације 485-накнада штете - Потенцијалне обавезе планирају се у висини дуга који доспева у 2016. години са каматом према извештају јавног правобраниоца о очекиваним судским извршењима по овом основу.

-Дотације за финансирање редовног рада политичких странака планирају се у износу од 0,105% укупних буџетских расхода ускладу са законом

-Дотације политичким странкама за спровођење избора планирају се у износу од 0,07% укупних буџетских расхода складу са законом

-У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности потребно је, у опису апропријације економске класификације 481 – Дотације невладиним организацијама, посебно исказати средства за наведену намену.

-Дотације удружењима општина планирају се у потребном износу по потписаним уговорима(СКГО,НАЛЕД и др).

**6. Смернице за исказивање издатака за капиталне пројекте за 2017 - 2019.**

**Класа 5 - Издаци за нефинансијску имовину**

Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад. Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте треба да планирају на контима групе 51, 52 и 54. Капитални пројекти и њихов значај Капитални пројекти су пројекти изградње и капиталног одржавања зграда и грађевинских објеката инфраструктуре од интереса за Републику Србију, односно локалну власт укључујући услуге пројектног планирања које су саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса. Капиталним пројектима се увећава имовина Републике Србије, односно локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину. Капиталним пројектом се поред изградње и капиталног одржавања зграда и грађевинских објеката инфраструктуре сматра и улaгaње у куповину зграда и објеката, као и другу нeфинaнсиjску имoвину чији је век трајања, односно коришћења дужи од једне године, независно од тога да ли је капитални пројекат исказан као посебан пројекат унутар програма или као издатак у оквиру одређене програмске активности у буџету. Капитални пројекат садржи све неопходне активности са потребним ресурсима које се планирају и реализују током целог пројектног циклуса у складу са јасно дефинисаним циљевима и резултатима пројекта, а у циљу постизања одрживе и дугорочне употребне вредности пројекта. Капитални пројекат мора прeдстaвљaти функциoнaлну цeлину са дугорочном (преко годину дана) употребном вредношћу по завршетку његове реализације. Kапитални пројекат може бити заједнички пројекат када се спроводи од стране два или више корисника буџетских средстава, јавних предузећа, односно других корисника јавних средстава, који својим споразумом уређују међусобне односе, односно права и обавезе у вези са реализацијом капиталног пројекта.

**Вишегодишње планирање капиталних пројеката**

У складу са Законом о буџетском систему капитални издаци се исказују за три године у општем делу одлуке о буџету локалне власти, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година. Приликом вишегодишњег планирања капиталних пројеката корисници полазе од: - Општег дела одлуке о буџету локалне власти за обавезе по уговору које се односе на капиталне издатке и захтевају плаћање у више година, а које су корисници у 2016. години преузели уз сагласност надлежног извршног органа локалне власти, и дужни су да такву обавезу укључе у финансијски план у години у којој обавеза доспева у износу обавезе за ту годину и планирају по годинама у оквиру лимита на свом разделу; - Општег дела одлуке о буџету локалне власти за капиталне пројекте за које нису преузете вишегодишње обавезе у 2016. години, корисници су у обавези да анализирају физичку и финансијску реализацију тих капиталних пројеката, у циљу ефикасније алокације средстава, као и да укључе капиталне издатке у финансијски план и планирају по годинама у оквиру лимита на свом разделу, за пројекте чија је даља реализација оправдана. На основу урађених анализа, корисници могу одустати од пројеката чија је даља реализација неоправдана. Такође, корисници могу планирати издатке за нове капиталне пројекте у 2017. години и наредне две године. Предност у планирању нових капиталних пројеката на извођењу радова треба дати онима који су спремни за реализацију (који имају пројектно - техничку документацију, грађевинску дозволу, као и документацију неопходну за спровођење поступка јавне набавке). Такође, важно је планирати капиталне пројекте по годинама у оном износу који је остварив и одговаран са фискалне и економске тачке гледишта, имајући у виду низак ниво реализације пројеката у претходним годинама. Капитални пројекти подразумевају ангажовање значајних средстава и најчешће се финансирају из више извора. Као значајан извор финансирања капиталних пројеката на локалном нивоу јављају се капитални трансфери од других нивоа власти.

Капитални пројекти се могу финансирати и из пројектних зајмова, па је приликом планирања буџета капиталних пројеката потребно укључити и средства пројектних зајмова намењена за њихову реализацију, али само у износу за који се процењује да ће бити потрошен у тој години. С обзиром на то да пројектни зајмови углавном укључују и домаће учешће, корисници су дужни да поред издатака из извора 11– Примања од иностраних задуживања, искажу издатке и из извора 01 – Приходи из буџета, и то по сваком пројекту појединачно. Корисници су у обавези да, поред издатака за вишегодишње пројекте, искажу и капиталне издатке за једногодишње пројекте, односно за пројекте чија реализација траје годину дана. Планирање издатака капиталног пројекта Ради ефикаснијег планирања издатака капиталних пројеката корисници буџетских средстава дужни су да локалном органу надлежном за финансије доставе попуњене табеле дате у Прилогу број 2 - Преглед капиталних пројеката. У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то: 1) издатке за израду пројектно-техничке документације на конту 5114 (осим уколико је иста већ израђена); 2) издатке за експропријацију земљишта на конту 5411; 3) издатке за извођење радова на изградњи, односно извођење радова на капиталном одржавању на контима 5112 и 5113; 4) издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин). Корисници су у обавези да, поред издатака за вишегодишње капиталне пројекте, у Прилогу број 2, искажу и капиталне издатке за све једногодишње пројекте односно за пројекте чија реализација траје годину дана. Корисници приликом попуњавања Прилога 2 (страница „списак“), најпре у наслову унесе шифру ЈЛС, затим у колони 2. називе капиталних пројеката који се уносе по приоритетима дефинисаних у колони 1, а које је рангирао корисник након оцене пројеката. Затим, у наставку се попуњавају колоне од 3 - 6. Након тога, уносе се подаци у Прилогу 2а (страница „по изворима и контима“) тако што се најпре у колони 2. наведеног прилога, из падајућег менија бира назив капиталног пројеката. Затим, за наведени изабрани пројекат попуњавају се остале колоне од 3 – 21, (осим колоне 5. која се аутоматски учитава). Након исправног уноса свих података у колонама у Прилогу 2а исти се аутоматски учитавају у страницу „списак“ и то у колонама од 7 - 13. Директни корисници буџетских средстава пројекте рангирају по приоритетима на основу свеобухватне процене потреба, који ће се утврдити на основу следећих критеријума: релевантности пројекта за остваривање стратешких циљева из надлежности буџетских корисника, односа трошкова и користи пројекта (укључујући нето садашњу вредност, интерну стопу рентабилности, периода повраћаја улагања, коефицијената трошкова и користи и др.), потенцијалних ризика за реализацију пројекта, ефеката пројекта на друштвени, економски, регионални и еколошки одрживи развој, с тим да приоритет у финансирању имају већ започети пројекти. У циљу унапређења планирања капиталних пројеката веома је значајна благовремена припрема пројеката која подразумева да пројекат пролази кроз фазе предлагања пројектне идеје, прединвестиционе фазе, фазе укључивања у буџет и инвестиционе фазе. За финансирање прединвестиционе фазе пројектног циклуса (израду претходне студије изводљивости, односно претходне студије оправданости са генералним пројектом, као и студије изводљивости, односно студије оправданости са идејним пројектом), директни корисници буџетских средстава планирају средства за израду инвестиционе документације за капиталне пројекте из своје надлежности у оквиру одређене програмске активности, односно у оквиру одређене позиције у финансијском плану у максималном износу 5% од укупно планираних средстава за капиталне инвестицијe, у циљу припреме нових капиталних пројекта. Уколико корисници који нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао корисници обављати у оквиру свог редовног пословања.

**Остало**

Расходи за регионалну развојну агенцију планирају се у висини износа планираног за 2016.годину

Средства за суфинансирање републичких пројеката планирају се у потребном износу по уговорима и конкурсима .

Лимити за поједине категорије расхода дају се у прилогу упутства:

Индексација свих расхода за 2018. и 2019.годину врши се по 3,0%.

Расходи из осталих извора планирају се у износу планираног оставрења прихода из осталих извора.

**Поступак и динамика припреме Програма пословања општинских јавних предузећа за 2016. годину.**

Према члану 59. Закона о јавним предузећима („Службени гласник РС“, бр 15/2016) јавна и комунална предузећа у Републици Србији за сваку календарску годину дужна су да доставе оснивачу годишњи односно трогодишњи Програм пословања. Годишњи, односно трогодишњи програм пословања се сматра донетим када на њега сагласност да Скупштина Општине.Према овом члану Закона, рок за доношење Програма пословања за наредну годину је 1. децембар текуће године. Програм пословања предузећа треба у основи да садржиелементе прописане чланом 60. Закона о јавним предузећима и обављању делатности од општег интереса.

Цене комуналних услуга формирају се на основу прописане методологије по Закону о комуналним делатностима.

Јавна предузећа планирају масу зарада за 2017. годину тако да масу средстава за исплату плата планирају на нивоу исплаћених плата у 2016. години.

Сва Јавна предузећа која користе или ће користити средства из буџета (субвенције, гаранције или друга средства) дужна су да за та средства предложе посебан програм коришћења субвенција из буџета у 2017. години. (у даљем тексту: посебан програм) у складу са чл.61 Закона о јавним предузећима

Посебан програм садржи намену и динамику коришћења средстава.

Посебан програм се сматра донетим када на њега сагласност да Скупштина општине.дужна су да доставе Скупштини општине на усвајање посебан Програм

Приликом израде плана пословања Јавна предузећа су дужна у свему осталом да се придржавају Упутства за израду годишњих програма пословања за 2017. годину,по Закључку Владе РС.

\*\*\*

Сви корисници су дужни да у финансијским плановима посебно искажу пренете обавезе и да доставе одељењу за буџет и финансије захтев за преузимање тих обавеза за 2017.годину.

Пренете уговорене и неплаћене обавезе и уговорени а ненаплааћени приходи исказују се посебно за сваку врсту прихода или расхода .

Програм субвенција у пољопривреди

Доноси се према закону о пољопривреди и руралном развоју (чл.14 став 3 и 4 Закона Сл.гласник РС 41/09 и Закон о подстицају у о пољопривреди и руралном развоју ( Сл.гласник РС 10/2013) за 2017. планирају се субвенције за пољопривреду у износу од 9 милиона динара .

Ради рационалне и ефикасне припреме овог програма неопходно је сагледати ефекте и резултате спроведених подстицајних мера за пољопривреду из претходних година и могућност увођења нових подстицаја.

Програм коришћења средстава буџетског фонда за заштиту животне средине

Доноси се према Закону о Заштити животне средине(чл.100 став 4 закона Сл.гласник РС 135/04...14/2016)

За 2017 годину за спровођење «програма екологије» планирају се текући приходи у износу од 93 милиона динара и пренета неутрошена средства из 2016. године у износу од 99 милиона динара тако да се Програм доноси на 192 милиона динара у оквиру кога морају бити и пренете обавезе по програму из 2016. године

Програм унапређења услова живота локалне заједнице.

Према Закону о рударству и геолошким истраживањима(чл.160. Закона Сл.гласник РС 101/2015)

Приходи од накнаде за коришћење минералних сировина и геотермалних ресурса за 2017. годину планирају се у износу од 260 милиона и пројектованог износа пренетих неутрошених средстава од 200 милиона тако да се укупно 460 милиона се распоређује за Програм развоја локалне заједнице за 2017. годину на који ресорно Министарвство даје Сагласност а у оквиру кога морају бити и пренете обавезе по програму из 2016 године .

Програми социјалне заштите

За финансирање социјалне заштите преко Центра за социјални рад на Основу одлуке о правима из социјалне заштите Општине Лајковац у 2016.планирају се средства до износа планираног за 2015. годину од **чега се половина планира основном одлуком а остатак по ребалансу.**

Програм за задовољавање потреба грађана у области спорта

**За финансирање Програма на основу чл.138 Закона о спорту за 2017. годину планирају се средства у износу–од 20 милиона динара.од чега се 19 милиона динара издваја за финансирање годишњих програма спортских организација;а 0,3 мил.динара за реализацију посебних** програма по јавном позиву и 0,7 милиона динара по програмима које у току године ванредно одобрава Општинско веће

**Једној спортској организацији може бити опредељено највише 20% од укупног износа средстава планираних за финансирање спортских програма.**

Предлог годишњег програма саставни је део поступка за припрему Одлуке о буџету општине Лајковац

Изградња и опремање спортских терена и објеката спроводи се по Програму инвестиција општине Лајковац.

Стални трошкови,материјални и трошкови поправки и одржавања спортских објеката финансирају се у 2017.години преко Установе за омладину и спорт.

\*\*\*

Предлози свих посебних Програма и планова које усваја општинско веће и/или скупштина подносе се у поступку припреме финансијских планова и Одлуке о буџету.

Општинско веће доноси све Програме и планове за чије доношење другим прописима није изричито утврђена надлежност скупштине

**Поступак и динамика припреме буџета општине Лајковац и предлога финансијских планова директних корисника буџетских средстава**

Предлог финансијског плана за 2016. годину мора да представља процену финансијских потреба директних и индиректних корисника буџетских средстава, као и извора средстава из којих ће се ове потребе финансирати.

Финансијске потребе обухватају:

* Детаљну разраду издатака по појединим врстама расхода за активности и услуге,односно ставке дефинисане у складу са посебним законима (навести их у предлогу финансијског плана)
* Детаљну разраду издатака по појединим врстама расхода за све кориснике буџетских средстава.

С тим у вези, потребно је навести све очекиване изворе средстава: приходе из буџета и додатне приходе директних и индиректних корисника буџетских средстава односно приходе који се остварују из додатних активности. За кориснике је исказивање расхода који се финансирају из других извора који нису буџетски (сопствени приходи, донације и слично), посебно важно,с обзиром да су у складу са Законом о буџетском систему, предвиђене посебне апропријације у Одлуци о буџету из наведених износа прихода. Услов за коришћење остварених прихода из осталих извора за одређену намену, биће да је расход планиран у буџету.

**Без детаљног писаног образложења и навођења правног основа за сваку врсту расхода, за приходе из буџета као и средстава из додатних активности, неће се одобрити коришћење средстава у 2016. години.**

**Предлог за израду финансијског плана за 2017. годину састоји се од:**

• Предлог финансијског плана за 2017.

• Програмски буџет за 2017-2019. годину са економску класификацију најмање на 4-цифреном нивоу

• Прилог 1 - Преглед броја запослених и средстава за плате (са припадајућим

табелама)

• Прилог 2 - Прилог 2–Преглед капиталних пројеката 2017-2019(са припадајућим табелама)

* Прилог 3–Преглед комисија и уговора

• Прилоге: Уговоре о донацијама, закупу, суфинасирању или финансирању пројеката и друго

Табеле су дате на прописаним обрасцима који су доступни на сајту општине www.lajkovac.org.rs ,

на сајту Министартва финансија РС [www.mfin.gov.rs](http://www.mfin.gov.rs) и у Одељењу за буџет и финансије.

У складу са чланом 41. став 3. Закона о буџетском систему, Одељењу за буџет и финансије, на основу упутства, директни и индиректни корисници буџетских средстава доставиће

Средства за издатке за основне и средње школе, дом здравља као и за центар за социјални рад, који су индиректни корисници буџета Републике Србије, у захтевима се исказују на економској класификацији 463 -Трансфери осталим нивоима власти и 464–дотације организацијама обавезног социјалног осигурања. Истовремено, за ове кориснике достављају се и сводни подаци исказани према врстама расхода који су садржани у износу исказаном на економској класификацији 463 и 464.

**Буџетски корисник не попуњава податке односно не планира расходе за субвенције, дотације, текућу и сталну буџетску резерву .**

Рок за достављање Предлога финансијског плана је **15 дана** од дана достављања упутства.

**Предлози финансијских планова морају бити исказани по Организационој, Програмској, функционалној и економској класификацији**.

Уколико директни буџетски корисник извршава расходе у оквиру више функционалних класификација,сваку функцију исказује посебно. За додатне расходе којима се финасирају посебни програми или пројекти попоњавају се или посебно програмске активности или пројекти у Обрасцима програмског буџета на најмање четвороцифреном нивоу.

За расходе који се реализују на основу стратегија, акционих планова и посебних програма потребно је навести везу са тим документима.

Потребно је дати детаљно писано образложење планираних средстава на свакој економској класификацији посебно, наводећи: извор финансирања, правни основ, методологију која је коришћена приликом израчунавања трошкова.

Све табеле морају се доставити у штампаном и електронском о облику. Штампане табеле морају имати печат и потпис функционера корисника буџетских средстава.

Обрасци за програмски буџет попуњавају се у складу са Упутством министарства финансија са финансијским износима исказаним најмање на четвороцифреном нивоу.

**Корисницима се из овог Упутства доставља извод који се односи на финансирање њихових појединачних надлежности а интегрални текст објављује се на сaјту општине www.lajkovac.org.rs а може се преузети и у Одељењу за буџет и финансије општине Лајковац**

**Помоћне табеле, које се могу користити као обрасци за израду програмског буџета, налазе на интернет страници СКГО.**

Уколико је одлука о буџету локалне власти супротна смерницама из Упутства Министарства у делу којим се локалној власти дају смернице за планирање масе средстава за плате, броја запослених и субвенција, министар може привремено обуставити пренос трансферних средстава и припадајућег дела пореза из буџета Републике Србије, до момента док се одлука о буџету не усклади са Упутством (члан 36а Закона о буџетском систему).

7. Достављање одлуке о буџету локалне власти

У складу са овим упутством и чланом 40. Закона о буџетском систему, локални орган управе надлежан за финансије доставља директним корисницима средстава буџета локалне власти упутство за припрему буџета локалне власти. Ово упутство и Прилози са табелама налазе се на интернет страници Министарства финансија, док се помоћне табеле, који се могу користити као обрасце за израду програмског буџета, налазе на интернет страници СКГО. Одлуку о буџету са образложењем локална власт доставља Министарству финансија у писаној форми, у роковима прописаним чланом 31. Закона о буџетском систему, као и у електронској форми (сачињену у Excel табели),

Препорука је да надлежни орган локалне власти своју одлуку о буџету са образложењем, као и ребалансе буџета објави на својој интернет страници у циљу повећања транспарентности и информисаности стручне и остале јавности.

Сви прилози се достављају у писаној форми уз одлуку о буџету, као и у електронској форми

Уколико се изменама или допунама буџета јединице локалне власти мењају подаци достављени у Прилогу 1, неопходно је доставити измењене (допуњене) табеле у електронској и у писаној форми Министарству финансија

ОПШТИНСКА УПРАВА ОПШТИНЕ ЛАЈКОВАЦ

ОДЕЉЕЊЕ ЗА БУЏЕТ И ФИНАНСИЈЕ

Број: 401-117/ од 02.12.2016 године

Руководилац одељења за буџет Начелник Општинске управе

Татијана Панић Љубица Новаковић